  Майя Бывальцева Ижкарысь чугун сюрес вокзалын удмурт суредасьлэн Менсадык Гариповлэн графикаеныз «Удмуртие легенды и предания» адӟытон усьтӥськиз. Со сярысь элькунысь транспортъя но сюрес возёсъя министерстволэн «ВКонтатке» мерлыко вотэсысь огиназ ивортӥзы. Адӟытонэ Менсадык Гариповлэсь тужгес тодмо но пусйымон ужъёссэ поттӥзы, кудъёсыз удмурт выжыкылъёсын, дауркылъёсын, мифъёсын трос бичетъёсы иллюстрация сямен пыризы. Со сериысь суредъёсыз понна художник РСФСР-ысь но СССР-ысь Госкомиздатлэн «Искусство книги» вожвылъяськоназ 1-тӥ степенё диплом, Удмурт АСССР-лэсь кун премизэ басьтӥз. Чугун сюрес вокзалын кар но элькун музейёсын ӵош чеберлыко но истори адӟытонъёс ортчытон одӥгез йылол луэ: улосвыллэн тросэз куноосыз элькунэн тодматсконзэс ӵапак вокзалысен, Удмуртилэн «капкаысеныз», кутско Удмуртиысь транспортъя но сюрес возёсъя министерствоМенсадык Гариповлэсь ужъёссэ пригородной вокзаллэн кыкетӥ этажаз учкыны луоз. Адӟытон 4-тӥ южтолэзёзь ужалоз, пыронэз эркын. Тодэ вайытом, азьвылгес чугун сюерс вокзалын Удмуртилэн кунлыкезлы 100 ар тырмонлы сӥзем «Удмуртилэн инкуазез» адӟытон ужаз.  Тегъёс: Лулчеберет Ижкар Удмуртия адӟытон чугунсюрес суредасьёс  